**TEHNILINE KIRJELDUS**

1. **Riigihanke objekt**
	1. Hanke objektiks on Saue vallas Veskitammi tänava jalgtee ehitus (Tomati ja Salati vaheline lõik), Veskitammi tunneli jalgrattaparkla ehitus ning Laagri alevikus kergliiklusteede otste korrastamine. Tööd teostatakse vastavalt tehnilise kirjelduse lisaks olevatele ehitusprojektidele: OÜ Teehoiupartnerid töö 1-77/2022 „Veskitammi tn jalgtee ehitus“ ja OÜ Adetex töö nr 21-10.02.
	2. Kõikide tööde tegemiseks vajalike lubade (v.a. ehitusluba) ja kooskõlastuste (kommunikatsioonide haldajate kooskõlastused kaevetööde alustamiseks, vajalikud märkimistööd, sh geodeetilised tööd, piketaaži paigaldamine jmt)  hankimine,  proovivõtmised, tööde teostamisest tulenevad ajutised tööd ning nendega seotud kulude kandmine kuulub töövõtja kohustuste hulka.
	3. Töövõtjal tuleb koostada joonised, mille koostamine ei kuulu põhiprojekti koosseisu, kuid on ehitustööde läbiviimiseks ja kontrollimiseks vajalikud (tööprojektid).
	4. Töövõtja ülesandeks on vajaliku kvalifikatsiooniga tööjõu, materjalide ja töövahendite olemasolu tagamine (sh mõõtevahendite), tööde ja materjalide ladustamisega seotud valve ja ehituspiirkonnas liiklusohutuse kindlustamine, samuti muude heast tavast tulenevate tööde teostamine, mille eest tellija täiendavalt tasuma ei pea.
2. **Üldnõuded**
	1. Lähtuda tuleb kõikidest tehnilistest dokumentidest kui tervikust. Juhul, kui hankedokumentatsiooni osade vahel on vastuolu(sid) või võimaldavad mitmesugust tõlgendust, tuleb hanke käigus esitada tellijale küsimused selgituste saamiseks. Juhul, kui töövõtja ei esita vastuolude kohta või mitmesuguse tõlgenduse kohta küsimusi, lähtutakse rangematest nõuetest.
	2. Töövõtja on kohustatud tutvuma ehitusobjektiga, tööde kirjelduse ja joonistega, kontrollima lisas toodud töömahtusid enne pakkumise esitamist ning informeerima koheselt avastatud puudustest või vastuoludest tellijat.
	3. Kõik objektil teostatavad ehitustööd peavad olema teostatud vastavalt Eesti Vabariigis kehtivatele ehitus-, ohutus- ja töökaitsealaste normatiivaktide sätetele, tehnilistele normidele, standarditele, tehnilistele tunnustustele või muudele üldlevinud tehnilistele kirjeldustele ning projektis toodud nõuetele.
	4. Kõik kasutatavad konstruktsioonid/materjalid/tooted/süsteemid jms peavad vastama kehtivatele normidele nii kandevõime, kasutusea, tuleohutuse kui ka muude normide osas.
	5. Töövõtja esitab tellijale töö tegemiseks kasutatavate materjalide ja seadmete kohta nende valmistaja poolt väljastatud kvaliteeti ning tehnilisi norme tõendavad dokumendid enne nende kasutamist ja/või paigaldamist. Tellija volitatud esindajal on õigus peatada töö, kui töövõtja ei täida nimetatud kohustust, kusjuures töö peatamine sellisel juhul ei anna töövõtjale õigust nõuda tööde teostamise kestuse pikendamist.
	6. Töövõtja vastutab, et kõik vajalikud inspektorite ja ametkondade poolt nõutavad ning seadusega ettenähtud ülevaatused, kontrollid, katsetused ja mõõdistused teostatakse õigeaegselt ning õigel viisil.
3. **Samaväärusus ja asendamine**
	1. Kõiki põhiprojektis nimetatud väikerajatiste seadmeid võib asendada samaväärsete seadmetega, mis on tehniliselt ja funktsionaalselt samaväärsed. Seadmete funktsioonid, millest lähtuda tuleb, on loetletud projektis.  Kui pakutakse teine samaväärne toode, peab tellija koos omanikujärelevalve inseneriga läbi viima samaväärsuse hindamise.
	2. Ehitusprojektis nimetatud väikerajatiste seadmetega samaväärseid seadmeid pakkudes tuleb arvestada, et pakutavad seadmed koos nõutud turvaaladega mahuksid ehitusprojektis toodud aladesse. Pakutav väikerajatise element peab pakkuma näidistootega vähemalt sarnasel hulgal tegevusvõimalusi ja selle elementide arv (sillad, seinad, tunnelid jmt) ei tohi olla kindlasti väiksem kui projektis kirjeldatud tootel.
	3. Pakutava samaväärse toote funktsionaalsus ei tohi olla projektis kirjeldatud tootest kehvem. Pakutav toode peab olema funktsionaalselt, disainilt ja vastupidavuselt samaväärne. Samaväärsetele toodetele tuleb esitada detailsed elementide kirjeldused (funktsioonid, materjalid, mõõdud, paigaldus) koos piltide ja joonistega.
	4. Kui projektdokumentides on nimetatud materjali, toote või muu osas kindel ostuallikas, protsess, kaubamärk, patent, tüüp, päritolu või tootmisviis, siis seda tuleb mõista kui ühte võimalust vastava toote, materjali, või protsessi osas ning vastava materjali, toote või protsessi asemel võib kasutada sellega samaväärseid muid materjale, tooteid või protsesse.
	5. Ehitusprojektis määratud materjale ja tooteid võib asendada tehniliste ja visuaalsete omaduste poolest samaväärsetega, kui see ei vähenda tehnilisi, esteetilisi või muulaadseid kvaliteediomadusi. Kõik valitud toodete ja materjalide asendused ja teised muudatused tuleb kooskõlastada tellijaga.
4. **Alusdokumendid, õigusaktid ja normdokumendid**
	1. Ehitusprojekt Veskitammi tn jalgtee ehitus vastavalt OÜ Teehoiupartnerid töö 1-77/2022 ja OÜ Adetex töö nr 21-10.02 „Veskitammi jalgrattaparkla projekteerimine“ on kättesaadav järgmiselt lingilt: [https://sauevaldee-my.sharepoint.com/:f:/g/personal/indrek\_pikk\_sauevald\_ee/EnMOfThP\_MRItC2tzBOv\_4QBVhEonBrFRWsc1qzV5wL-UQ?e=oCJdPe](https://sauevaldee-my.sharepoint.com/%3Af%3A/g/personal/indrek_pikk_sauevald_ee/EnMOfThP_MRItC2tzBOv_4QBVhEonBrFRWsc1qzV5wL-UQ?e=oCJdPe)

Kõnnitee otse korrastamise kaardi leiab siit: <https://kaart.delfi.ee?bookmark=ec78a62b2663919036483ae062745b56>

* 1. Töövõtja peab teetööde tegemisel juhinduma Maanteeameti peadirektori 18.02.2019 käskkirjaga nr 1-2/19/096 kinnitatud „Teetööde tehniline kirjeldus“ sätestatust (sh viiekohalised makseartiklid ja nende sisu kirjeldus), mis on elektrooniliselt kättesaadav Transpordiameti kodulehelt ning mille alusel on tellija koostanud töömahtude koondtabeli (riigihanke alusdokumentide hulgas olev Vorm 4 – Pakkumuse maksumuse tabel).
	2. Lisaks eeltoodule peab töövõtja tööde tegemisel juhinduma ehitusseadustikust ja selle kehtivatest rakendusaktidest, Eestis kehtivatest teehoiutöödega seotud õigusaktide, standardite, normdokumentide ja juhendite terviktekstidest, mis on kättesaadavad Elektroonilise Riigi Teataja kataloogist (<https://www.riigiteataja.ee/>), Standardikeskuse kodulehel (http://www.evs.ee/) ning Maanteeameti veebilehel (<https://www.mnt.ee/et/ametist/juhendid/ehitus-ja-remont>), sealhulgas järgmised õigusaktid ja juhendid:
		1. „Töötervishoiu ja tööohutuse nõuded ehituses“ (Vabariigi valitsuse 08.12.1999 määrus nr 377)
		2. „Tee ehitamise ja korrashoiu terminid“ (Majandus- ja taristuministri 03.08.2015 määrus nr 102)
		3. „Tee ehitamise kvaliteedi nõuded“ (Majandus- ja taristuministri 03.08.2015 määrus nr 101)
		4. „Omanikujärelevalve tegemise kord“ (Majandus- ja taristuministri 02.07.2015 määrus nr 80)
		5. „Teatiste, ehitus- ja kasutusloa ja nende taotluste vorminõuded ning teatiste ja taotluste esitamise kord“ (Majandus- ja taristuministri 19.06.2015 määrus nr 67)
		6. „Ehitamise dokumenteerimisele, ehitusdokumentide säilitamisele ja üleandmisele esitatavad nõuded ning hooldusjuhendile, selle hoidmisele ja esitamisele esitatavad nõuded“ (Majandus- ja taristuministri 14.02.2020 määrus nr 3)
		7. „Tee-ehitusmaterjalidele ja -toodetele esitatavad nõuded ja nende nõuetele vastavuse tõendamise kord“ (Majandus- ja taristuministri 22.09.2014 määrus nr 74)
		8. „Ehitusmaterjalidele ja -toodetele esitatavad nõuded ja nende nõuetele vastavuse tõendamise kord“ (Majandus- ja kommunikatsiooniministri 26.07.2013 määrus nr 49)
		9. „Nõuded ajutisele liikluskorraldusele“ (Majandus- ja taristuministri 13.07.2018 määrus nr 43)
		10. „Teede ehituse ja remondi kvaliteedi ja tööprogrammi tagamise plaani koostamise ja täitmise juhend“ (Maanteeameti peadirektori 25.06.2015 käskkiri nr 0181)
		11. „Teetööde tehniline kirjeldus“ (Maanteeameti peadirektori 18.02.2019 käskkiri nr 1-2/19/096)
		12. „Asfaldist katendikihtide ehitamise juhis“ (2020a. redaktsioon), (Maanteeameti peadirektori 23.12.2015 käskkiri nr 0314)
		13. „Muldkeha ja dreenkihi projekteerimise, ehitamise ja remondi juhis“ (2020a. redaktsioon), (Maanteeameti peadirektori 05.01.2016 käskkiri nr 0001)
		14. „Killustikust katendikihtide ehitamise juhend“ (2020a. redaktsioon), (Maanteeameti peadirektori 22.11.2016 käskkiri nr 0215)
		15. „Pinnaste tihendamise ja tiheduse kontrolli juhised 2006-41“ (Maanteeameti peadirektori 29.12.2006 käskkiri nr 264)
		16. „Teehoiutöödel kasutatava killustiku purunemiskindluse määramine“ (Maanteeameti peadirektori 18.04.2006 käskkiri nr 98)
		17. „Riigiteede ehitustööde vastuvõtueeskiri“ (TA 2021) lisasid: Lisa 1 Mõõteprotokollid \*(kõik ehitatud katted mõõdetakse ja antakse  omanikujärelevalvele üle mõõteprotokollidega); Lisa 2 Kaetud tööde akt; Lisa 3 Teostatud tööde akt;
		18. „Saue valla  heakorra eeskiri“;
		19. „Saue valla jäätmehoolduseeskiri“;
		20. „Saue valla kaevetööde eeskiri“;
		21. EVS 901-1, EVS 901-2, EVS 903-3.
	3. Juhul, kui tehnilises kirjelduses, sh ehitusprojektis, on rangemad nõuded, kui ülaltoodud loetelus nimetatud juhistes, juhendmaterjalides ja eeskirjades on sätestatud, siis peab töövõtja lähtuma tehnilises kirjeldustes sätestatud nõuetest.
	4. Kui tehnilises kirjelduses on küsimus reguleeritud teisiti kui ehitusprojektis, siis tuleb lähtuda tehnilises kirjelduses sätestatust.
	5. Kui mõni punktis 4.3 toodud õigusakt tunnistatakse hankelepingu täitmise ajal kehtetuks, siis tuleb töö tegemisel järgida õigusakti, mis kehtestatakse selle asemele ja/või mis reguleerib kehtetuks tunnistatud õigusakti sisuks olnud reguleerimisala.
1. **Kergliiklusteede otste korrastamine**
	1. Kergliiklusteede otste korrastamine tähendab äärekivide kõrval asfaldi lahti lõikamist, kõrgete äärekivide eemaldamist, äärekivi asemele killustikaluse rajamist, tihendamist ning asfalteerimist. Kergliiklusteede otste eemaldamise ulatus lepitakse kokku koos Tellija ja omanikujärelevalvega koha peal. Pakkumuse maksumuste tabelis toodud mahud on ligikaudsed. Asukohad leiab punktis 4.1. toodud kaardilt.
	2. Tööde tegemise ajal tagada kergliiklejate läbipääs kas kummimattide või muul moel.
2. **Haljastustööd**
	1. Muruseeme peab olema valitud selliselt, et see kannataks tugevat tallamist.
	2. Haljastuse hooldustööd (kastmine, niitmine, jne) on töövõtja kohustus kuni tööde vastuvõtmiseni.
	3. Töövõtja kohustuseks on teostada muru esimene niitmine.
3. **Materjalid, proovivõtt ja katsetamine**
	1. Töövõtja kohustub töö tegemisel kasutama õigusaktides sätestatud nõuete kohaselt tõendatud ehitusmaterjale ja tooteid ning esitama materjalide vastavusdeklaratsioonid. Töövõtja peab tagama tellijale ja  omanikujärelevalvele juurdepääsu  lähtematerjalide proovide võtmiseks.
	2. Töövõtja peab esitama hiljemalt viis päeva enne vastava materjali või detaili paigaldamist vastavusdeklaratsiooni, sh enne asfalteerimistööde alustamist tellijale ja/või omanikujärelevalvele asfaldiretseptid, kooskõlastamiseks.
	3. Töövõtja kohustub omama objektil mõõtmisvahendeid, millised on vajalikud tööde vastuvõtmisel tehtavate mõõtmiste läbiviimiseks ning võimaldama omanikujärelevalvel või tellijal muuhulgas kasutada töövõtja teedelaborit ja proovipuurimisseadmeid objektiga seotud proovide katsetamiseks.
	4. Tööde ja materjalide kvaliteedi hindamiseks peab töövõtja võtma konstruktsioonikihtide ja rajatiste ehitamisel ja remontimisel kasutatavate materjalide proovid, tegema või tellima kõik vajalikud mõõtmised vastavalt määrusele „Tee ehitamise kvaliteedinõuded“ ja muudele asjakohastele määrustele, standarditele ja juhenditele.
	5. Töövõtja peab arvestama objektilt võetud asfaltsegu ekstraheerimise katsega, asfalteerimisel kasutatava bituumeni sideaine sisalduse määramise katsega.
	6. Töövõtja peab mõõtmisprotokollide ärakirjad esitama ühe ööpäeva jooksul pärast mõõtmisprotokollide vormistamist omanikujärelevalvele, kes esitab need omakorda tellijale.
	7. Tellijal ja omanikujärelevalvel on õigus lisaks töövõtja poolt tehtud mõõtmistele ja võetud katsetustele teha töövõtja juuresolekul kõiki mõõtmisi ja võtta täiendavaid kontrollproove, mida ta peab tööde kvaliteedi hindamise seisukohast vajalikuks. Kontrollproovid katsetatakse Eesti standardi EVS-EN ISO/IEC 17025 „Katse- ja kalibreerimislaborite kompetentsuse üldnõuded“ alusel akrediteeritud laboris.
	8. Töövõtja kannab tööde kvaliteedi määramisega ja hindamisega seotud mõõtmiste ja proovide võtmise kulud. Kõik labori ja katsetustega seotud kulud katab töövõtja.
	9. Juhul, kui käesolevas dokumendis või projektides on sätestatud madalamad kvaliteedi nõuded võrreldes Majandus- ja kommunikatsiooniministri 03.08.2015 määruses nr 101 „Tee ehitamise kvaliteedi nõuded“ sätestatud kvaliteedi nõuetega, siis töö tegemisel ja vastuvõtmisel tuleb lähtuda viidatud määruses sätestatud kvaliteedinõuetest.
4. **Liikluskorralduse tagamine**
	1. Töövõtja vastutab objektil liiklusohutuse eest töö alustamisest kuni lõpetamiseni s.o endise liikluskorralduse taastamise või uue kehtima hakkamiseni.
	2. Töövõtja esitab tellijale viis päeva enne tööde algust konkreetsel objektil selle objekti liikluskorralduse skeemi ja selle tööde kirjeldust käsitleva lisa, milles esitab vabas vormis, kes paigaldab liiklusmärgid; kes kontrollib objekti liikluskorralduse vastavust kooskõlastatud liiklusskeemile; kuidas tagatakse liikluskorralduse säilitamine tööde tegemise ajal ning töövaheaegadel.
	3. Töövõtja kohustuseks on tagada turvaline liikumine. Tööde järjekord lepitakse kokku tellija ja omanikujärelevalvega, et tagada läbiva liikluse toimimine. (Kaeve)tööde tsoonid tuleb piirata aedadega.
	4. Liikluskorralduse organiseerimisel ning jalakäijate ajutiste käiguteede rajamisel peab olema tagatud puuetega inimeste turvaline ja mugav liikumine.
	5. Töövõtja peab tagama vajaliku liikluskorralduse organiseerimise.
	6. Töövõtja korraldab objektil liikluse vastavalt dokumendile „Nõuded ajutisele liikluskorraldusele“ (MTM 13.07.2018.a. määrus nr 43, RT I, 19.07.2018, 12) sh tuleb paigaldada kaks „Ajutise liikluskorralduse teostaja teabe tahvel“ tähekõrgusega 25mm, milleks on töömahtude loendis olemas kulurida kahe tahvli 700x700mm tootmiseks.
	7. Töövõtja informeerib tellijat pidevalt olulistest liikluskorralduse muudatustest (keelud, ümbersõidud, piiranguala pikkuse ja iseloomu muutus, tööde lõpetamine jms). Töövõtja kohustuseks on edastada tellijale liikluskorralduse muudatuse skeemid ja lühiülevaated liikluskorralduse muudatustest mida oleks võimalik Saue valla infokanalites edastada.
	8. Tellija annab töövõtjale informatsiooni võimalikest tellijapoolsetest liikluskorralduse muutustest, mis mõjutavad töö tegemist.
	9. Tellija esindajal ja omanikujärelevalvel on õigus peatada tööd kuni liikluskorralduse või liiklusohutusega seotud rikkumised on kõrvaldatud ja liiklusohutus on tagatud.
	10. Töövõtja kohustuseks on bussiliikluse ümbersuunamine ning Põhja -Eesti Ühistranspordikeskusega bussiliinide ümbersuunamise kooskõlastamine.
5. **Nõuded meeskonnale ja projekti juhtimine**
	1. Töövõtja peab moodustama oma lepinguliste ülesannete täitmiseks piisava suuruse ja kogemustega meeskonna, kuhu peavad kuuluma sobivalt kvalifitseeritud töötajad ja teised eriala spetsialistid, kes on tehniliselt kompetentsed oma kohustuste täitmiseks. Hankelepingu esemeks olevate objektide ehituse juhtimine ei ole liialt keerukas, seega piisab vaid ühest pädevast isikust (projektijuht või objektijuht).
	2. Töövõtja peab kaasama hankelepingu täitmisesse vähemalt ühe pädeva ehitustööde tegemise ja juhtimise eest vastutava spetsialisti, kes peab isiklikult ja vahetult osalema hankelepingu täitmises. Vastutav spetsialist on vastavas ehitustöö valdkonnas pädev isik ehitusseadustiku § 23 tähenduses. Hankelepingu täitmise käigus võib töövõtja asendada vastutava isiku üksnes samaväärsega, kooskõlastades asenduse eelnevalt tellijaga.
	3. Töövõtja kaasatud vastutaval spetsialistil peab olema vähemalt kutsekvalifikatsioon Teedeinsener, tase 6 (spetsialiseerumine: teeehitus ja –korrashoid, valitud kompetents: ehitustegevuse juhtimine) või samaväärne (EQF 6). Nõutud kutsekvalifikatsiooniga samaväärseks loeb tellija muud kutsekvalifikatsiooni või haridust, mis annab isikule ehitusseadustiku mõistes pädevuse juhtida hanke objektiks olevat ehitustööd iseseisvalt vastaval tasemel.
	4. Kaastatud vastutav spetsialist peab valdama eesti keelt tasemel, mis võimaldab tal täita oma ülesandeid hankelepingu täitmisel.
	5. Töövõtja vastutav spetsialist vastutab kogu ehitustöö administreerimise ja juhtimise eest. Kirjavahetus ja kommunikatsioon käib läbi projektijuhi. Töövõtja annab vastutavale spetsialistile kõik volitused, et tegutseda hankelepingust tulenevalt töövõtja nimel. Töövõtja vastutav spetsialist vastutab hankelepingu täitmise korraldamise eest töövõtja nimel. Kui vastutav spetsialist puudub ajutiselt töö tegemise ajal objektilt,  volitab ta sobivat asendusisikut täitma ajutiselt vastutava spetsialisti ülesandeid, kooskõlastades selle tellija esindaja ja omanikujärelevalvega.
	6. Töövõtja vastutav spetsialist peab olema tööperioodil pidevalt kättesaadav ja lahendama kõikide objektide ehitusega seotud küsimused ja vastutama objektide ehitusaegse liikluskorralduse eest.
	7. Töövõtja vastutav spetsialist peab viibima objektil ajal kui teostatakse suuremahulisi asfalteerimistöid. Vastutav spetsialist peab tagama, et asfaldikihtide paigaldamisel ei tekiks tõrkeid ja kvaliteediprobleeme ning oleks tagatud piisav varustuskindlus. Pealmiste asfaldikihtide paigaldamisel tuleb vältida põikvuukide tekkimist (va lõigu alguses ja lõpus).
6. **Töö tegemise kord ja nõuded**
	1. Töövõtja on kohustatud enne tööde alustamist esitama tellijale kooskõlastamiseks töögraafiku, kus on toodud muuhulgas ka kõik võimalikud liikumispiirangud.
	2. Korralised objektikoosolekud toimuvad aktiivsel tööperioodil vähemalt 2 korda kuus või vastavalt vajadusele, va kui on kokku lepitud teisiti.
	3. Enne ehitustööde algust peab töövõtja üle vaatama ja vajadusel fikseerima ehitusobjektil ning selle vahetus läheduses (vähemalt 30 m kaugusel) piirnevate kolmandatele isikutele kuuluva vara (hooned, rajatised jms) seisukorra.
	4. Töövõtja vastutav spetsialist peab organiseerima objekti korrektsed mahamärkimistööd koos omanikujärelevalve ja tellija esindajaga.
	5. Töövõtja korraldada on freesikaardi koostamine (sh mõõdistamine) ning selle kulu tuleb arvestada freesimistööde hinna sisse.
	6. Asfalteerimistöödel tuleb katte vuugid kindlustada vuugiliimiga ning vuugi pealt „mannatamisega“ kõnniteedel vuugiliimi või borniti vuugitoodetega.
	7. Töövõtja peab korraldama üleliigse ja formeerumata killustiku eemaldamise katendilt peale omanikujärelevalve (kes kohustub hindama katte formeerumise kvaliteeti) poolse loa saamist, omanikujärelevalve poolt määratud tähtaegade jooksul, järgides ka omanikujärelevalve poolseid tehnoloogilisi juhiseid. Teeobjektidel on lubatud teha haripühkimist.
	8. Töövõtja peab vormistama objektiga seotud dokumendid (edaspidi täitedokumentatsioon) vastavalt juhendmaterjalides viidatud dokumendile „Ehitamise dokumenteerimisele, ehitusdokumentide säilitamisele ja üleandmisele esitatavad nõuded ning hooldusjuhendile, selle hoidmisele ja esitamisele esitatavad nõuded“ (Majandus- ja taristuministri 14.02.2020 määrus nr 3). Kõik päevikud ja kaetud tööde aktid koos lisadega ning kõik protokollid allkirjastatakse digitaalselt.
	9. Töövõtja peab tagama ehitise ning seoses tööde tegemisega töövõtja valdusesse antud ehitise ja ehitusplatsi (sh seda ümbritseva maa-ala) korrashoiu ja ohutuse ümbruskonnale. Koostöös omanikujärelevalvega piiratakse vajadusel kaevikud jms kohad aedadega tagamaks ohutus.
	10. Töövõtja kohustub objekti teenindusvedudel (pinnase-, killustiku-, asfaldi, kruusa jne veod) kinni pidama veokitele kehtestatud koormuspiirangutest. Materjalide transportimisel tuleb kasutada koormakatteid. Koormuspiirangutega lõikudel tuleb töövõtjal taotleda vastavatele sõidukitele veoluba Saue vallavalitsuse teedespetsialistilt.
	11. Töövõtja peab ehitusobjekti tööde teostamise ajal rakendama meetmeid vältimaks prahi, pori ja muu mustuse kandumisel väljapoolse ehitusobjekti piire. Vajadusel rakendab tänavapuhastust.
	12. Lammutamise või demonteerimise käigus tekkinud materjalid, mis osutuvad mittevajalikuks või mida ei saa kasutada ehitustööde teostamise juures ning mis ei sisaldu eelarves, jäävad üldjuhul töövõtja omandisse.
	13. Töövõtja on kohustatud teavitama kinnistuomanikke, kelle ligipääsu kinnistule ehitustööd takistavad, ligipääsu takistamisest ette vähemalt üks nädal. Töövõtja peab kinnistuomanikega ja vastavate teenuste osutajatega läbi rääkima ning lahendama probleemid, mida ligipääsu takistamine võib tekitada seoses parkimisega, postiveoga, prügiveoga jms.
7. **Jäätmete käitlemine**
	1. Töövõtja on tööde tegemise käigus tekkivate jäätmete valdaja. Töövõtja on kohustatud tagama ja korraldama tööde tegemise käigus tekkivate jäätmete nõuetekohase käitlemise, sh üleandmise vastavat tegevusluba või registreeringut omavale jäätmekäitlusettevõttele.
	2. Kui töövõtja ise käitleb tekkivad jäätmed (nt jäätmete taaskasutus), siis peab töövõtja omama vastavaks tegevuseks vajalikku tegevusluba või registreeringut.
	3. Töö tegemise käigus tekkivate jäätmete käitlemisel tuleb lähtuda kehtivatest õigusaktidest, sh Saue valla jäätmehoolduseeskirjast [https://www.riigiteataja.ee/akt/405122019026&leiakehtiv](https://www.riigiteataja.ee/akt/405122019026%26leiakehtiv) .
	4. Pakkumise maksumuse sisse tuleb arvestada ka jäätmete nõuetekohase käitlemisega seotud kulud (nt ladustamise maksud ja muud utiliseerimisega seotud kulud).
	5. Koos töö täitedokumentatsiooniga peab töövõtja esitama tellijale seletuskirja tekkinud jäätmete liikide, koguse, edasise käitlemise viisi ja koha kohta koos jäätmete üleandmist jäätmekäitlejale tõendavate dokumentidega, sh andmed jäätmekäitleja tegevusloa või registreeringu kohta.
8. **Nõuded alltöövõtule**
	1. Töövõtja kohustub töö tegemisel kasutama ainult selliseid alltöövõtjaid, kes olenevalt töö iseloomust omavad vastava töö tegemiseks nõutavat tegevusluba või registreeringut.
	2. Töövõtja vastutab iga alltöövõtja, aga ka tema esindajate ja töötajate tegevuse ning vigade eest samamoodi, kui oleks tegemist olnud töövõtja enda tegevusega või tegevusetusega.
	3. Töövõtja peab esitama hankelepingu täitmise alustamise ajaks tellijale selleks ajaks teadaolevate hankelepingu täitmisel osalevate alltöövõtjate nimed, kontaktandmed ja teabe nende seaduslike esindajate kohta. Töövõtja peab esitama sama teabe ka iga alltöövõtja kohta, kes kaasatakse hankelepingu täitmisesse hankelepingu kestel ja kelle kohta pole tellijale hankelepingu täitmise alustamise ajaks teavet esitatud.
	4. Töövõtja ei tohi alltöövõtjat kaasata hankelepingu täitmisesse enne tellijalt vastava kooskõlastuse saamist. Tellija kohustub alltöövõtja kaasamise kooskõlastama või sellest keelduma viie tööpäeva jooksul töövõtjalt alltöövõtja andmete saamisest arvates. Tellijal on õigus alltöövõtjat mitte kooskõlastada, kui alltöövõtjal esinevad RHS § 95 sätestatud kõrvaldamise alused või alltöövõtja muul viisil ei vasta riigihanke alusdokumentides sätestatud nõuetele.
9. **Tööde vastuvõtmine**
	1. Tööde vastuvõtmisel koostatakse kõikide kaetud ja teostatud tööde, sealhulgas katete pealmiste kihtide osas aktid vastavalt „Riigiteede ehitustööde vastuvõtueeskiri“ (TA 2021) lisa 1, 2 ja 3-le.
	2. Töövõtja informeerib konkreetsete kaetud tööde vastuvõtmise vajadusest tellijat ja omanikujärelevalvet vähemalt kaks tööpäeva ette.
	3. Aktide juurde tuleb lisada tööde kvaliteeti tõendavad „Riigiteede ehitustööde vastuvõtueeskiri“ (TA2021) lisa 1 kohaselt koostatud mõõtmisprotokollid ja teetööde dokumentidega nõutud materjalide tõendusdokumendid (toimivusdeklaratsioonid, vajadusel CE märgised, vastavusdeklaratsioonid jms). „Riigiteede ehitustööde vastuvõtueeskiri“ (TA2021) lisa 1 kohased mõõteprotokollid võib lisada kuuakti juurde juhul, kui kaetud tööde vastuvõtmiseks on esitatud andmed tabeli kujul.
	4. Lõppakti juurde tuleb lisada tööde koguseid tõendavad geodeetilised teostusjoonised ja teetööde dokumentidega nõutud materjalide tõendusdokumendid (toimivusdeklaratsioonid, vajadusel CE märgised, vastavusdeklaratsioonid jms). „Riigiteede ehitustööde vastuvõtueeskiri“ (MA 2017-21) lisa 1 kohased mõõteprotokollid võib lisada kuuakti juurde juhul, kui kaetud tööde vastuvõtmiseks on esitatud andmed tabeli kujul.
	5. Kui tegemist on kaetud töödega või tööetappidega, siis enne tööde järgneva etapi alustamist peab töövõtja esitama omanikujärelevalvele tööd vastuvõtmiseks. Kui töövõtja kaetud töid või tööetappe vastuvõtmiseks ei esita ja jätkab töid omanikujärelevalve loata, siis nii vastu võtmata tööde ja omavoliliselt ehitatud konstruktsioonikihtide eest tasu ei maksta.
	6. Kui kasutatud materjalid, tooted ja tööd ei vasta teetööde dokumentidele, siis töid vastu ei võeta ja töövõtja peab töö nõuetekohaseks parandama.
	7. Kui ehitatud katendikihi (kate, alus) laius on suurem, kui projektis või teetööde kirjelduses ette nähtud, siis makstakse projektis või teetööde kirjelduses ette nähtud laiusele vastav maht, kui töövõtja ja tellija ei ole eelnevalt kirjalikult kokku leppinud muud. Akteerimisele kuuluv katend tohib olla laiem kuni 5cm.
	8. Kui ehitatud asfaltkatte laius on väiksem projektis või teetööde kirjelduses ette nähtust, tuleb mittevastav paan kogu laiuses üles freesida ja paigaldada nõuetekohaselt.
	9. Garantiiaegse tagatise esitamine tellijale on eelduseks töö lõplikuks vastuvõtmiseks ja tellijapoolse viimase makse tegemiseks.